Na temelju članka 76. i 77. Zakona o visokom obrazovanju i znanstvenoj djelatnosti („Narodne novine“ br. 119/22, u daljnjem tekstu: Zakon) i sukladno članku 174. i 175. Statuta Sveučilišta Josipa Jurja Strossmayera u Osijeku, članku 34. stavka 4. Statuta Fakulteta agrobiotehničkih znanosti Osijek u sastavu Sveučilišta Josipa Jurja Strossmayera u Osijeku,

Sveučilište Josipa Jurja Strossmayera u Osijeku, **Fakultet agrobiotehničkih znanosti Osijek,** Ulica Vladimira Preloga 1, Osijek, OIB: 98816779821,kojeg zastupa dekan prof. dr. sc. Krunoslav Zmaić (u daljnjem tekstu: Fakultet)

i

student/-ica Ime i prezime, Mjesto i adresa stanovanja, OIB: OIBxxxxxxxx (u daljnjem tekstu: Student) sklopili su dana Izaberi datum godine sljedeći

**Ugovor o studiranju**

**broj: \_\_\_/2024.**

**Članak 1.**

1. Ovim ugovorom Fakultet i Student uređuju međusobna prava i obveze tijekom studija, obveze i načine financiranja studija te druga pitanja od značaja za ugovorne strane.
2. Student je upisao I. godinu **sveučilišnog prijediplomskog studija Poljoprivreda,** modul
3. **Agroekonomika**
4. **Bilinogojstvo**
5. **Hortikultura**
6. **Mehanizacija**
7. **Zootehnika**

u statusu **redovitog** studenta u akademskoj 2024./2025. godini.

(3) Za vrijeme trajanja studija, Student je suglasan da se njegovi osobni podaci mogu koristiti pri

objavi rezultata ispita u skladu s općim aktom Sveučilišta Josipa Jurja Strossmayera u Osijeku.

**Prava i obveze studenta**

**Članak 2.**

Uz prava utvrđena Zakonom, Statutom Sveučilišta i Statutom Fakulteta, Student ima pravo na:

* izvedbu studija u skladu s Izvedbenim planom studija,
* sudjelovanje u znanstvenom i stručnom radu,
* slobodu iskazivanja mišljenja i stajališta tijekom nastave i drugih aktivnosti u skladu s etičkim kodeksom,
* upis u višu godinu studija ako je ispunio sve studijske obveze utvrđene studijskim programom u skladu sa Statutom i drugim općim aktima Sveučilišta te Fakulteta
* najviše jednom ponavljati svaku studijsku godinu,
* završetak studija u roku kraćem od propisanoga u skladu s kriterijima utvrđenim općim aktom Sveučilišta odnosno Fakulteta,
* besplatno korištenje građe knjižnice te znanstvenih i stručnih izvora na visokom učilištu,
* pohađanje kolegija s drugog studija u skladu sa studijskim programom,
* polaganje ispita na način i u rokovima utvrđenim općim aktima Sveučilišta odnosno Fakulteta,
* pravo na izbor nastavnika ako za određeni kolegij postoji više istih nastavnika,
* konzultacije i mentorski rad te odabir mentora i teme završnog rada,
* prilagodbu načina polaganja ispita i ostvarivanja studijskih obveza ako to zahtijeva njegovo zdravstveno stanje,
* odgovarajuću psihološku i zdravstvenu pomoć u sveučilišnim psihološkim savjetovalištima, savjetovalištima u okviru Fakulteta i zdravstvenim ustanovama,
* pravo na organizirane sportske aktivnosti,
* sudjelovanje i odlučivanje u radu sveučilišnih tijela, odbora i povjerenstava te tijelima Fakulteta u skladu sa Statutom Sveučilišta i Statutom Fakulteta,
* sudjelovanje u radu studentskih organizacija u skladu s posebnim Zakonom,
* izjašnjavanje o kvaliteti nastave i nastavnika najmanje jednom godišnje u sklopu provedbe unutarnjeg sustava osiguravanja kvalitete,
* pritužbu na povrede prava propisanih Zakonom i općim aktom Sveučilišta odnosno Fakulteta,
* druga prava propisana Zakonom, Statutom i drugim općim aktom Sveučilišta odnosno Fakulteta.

**Pravo na posebne mogućnosti studiranja**

**Članak 3.**

Student u redovitom statusu ostvaruje pravo na posebne mogućnosti studiranja ako je posebno uspješan student tijekom studija u skladu sa Zakonom, Statutom Sveučilišta, Statutom Fakulteta, i kriterijima utvrđenim općim aktom Sveučilišta:

* pravo na istodobno studiranje na dva studija na temelju odobrenja ministra uz subvencioniranje školarine u cijelosti iz državnog proračuna u skladu s kriterijima utvrđenim općim aktom Sveučilišta,
* pravo na završetak studija u vremenu kraćem od propisanog trajanja studija, u skladu s općim aktom Sveučilišta odnosno Fakulteta,
* pravo da određene kolegije ili studijsku godinu pohađa i/ili polaže na drugom visokom učilištu u okviru Sveučilišta ili na drugom sveučilištu u zemlji ili inozemstvu.

**Članak 4.**

Uz obveze utvrđene Zakonom, Statutom Sveučilišta, Statutom Fakulteta te općim aktom Sveučilišta, Student ima sljedeće obveze:

* pravodobno izvršavati nastavne i druge obveze na Sveučilištu ili Fakultetu te poštovati opće akte Sveučilišta i Fakulteta,
* završiti studij najkasnije u roku koji je dvostruko dulji od trajanja studija,
* ponašati se u skladu s Etičkim kodeksom Sveučilišta odnosno Fakulteta te čuvati ugled i dostojanstvo studenta, nastavnika i drugih pripadnika akademske zajednice na Sveučilištu,
* uredno izvršavati svoje financijske obveze i plaćati participaciju u troškovima studija (školarinu) na višim godinama studija, sukladno modelu studiranja utvrđenom Odlukom Senata Sveučilišta Josipa Jurja Strossmayera u Osijeku, za cijelo vrijeme studiranja,
* sudjelovati u anketama koje se provode u svrhu vrednovanja nastave i nastavnika.

**Članak 5.**

Stegovna odgovornost studenata utvrđuje se Pravilnikom o stegovnoj odgovornosti studenata koji donosi Senat Sveučilišta.

**Mirovanje prava i obveza**

**Članak 6.**

1. Prava i obveze studenata miruju:

* za vrijeme trudnoće,
* za studenta oca ili studenticu majku do godine dana starosti djeteta,
* zbog nesposobnosti za rad dulje od tri mjeseca,
* za vrijeme međunarodne razmjene studenata u trajanju duljem od 30 dana tijekom održavanja nastave, ako student kroz tu razmjenu ne stječe ECTS bodove,
* u drugim opravdanim slučajevima u skladu s općim aktom Sveučilišta odnosno Fakulteta

1. Radi ostvarivanja prava na mirovanje prava i obveza Student je dužan pravovremeno podnijeti zahtjev Fakultetu za ostvarivanje prava, uz potrebnu dokumentaciju.

**Autorska prava studenta**

**Članak 7.**

Na autorska djela koja stvori Student za vrijeme trajanja studija odnosno u izvršavanju svojih studentskih obveza na sveučilišnom prijediplomskom studiju na Fakultetu primjenjuju se odredbe Zakona o autorskom pravu i srodnim pravima („Narodne novine“ br. 111/21) te pravila o postupanju i iskorištavanju autorskih djela studenata koja se uređuju općim aktom Sveučilišta, a na način i rokove objave autorskih djela kao što su završni rad primjenjuju se odredbe Zakona.

**Financiranje studija**

**Članak 8.**

1. Student ne plaća participaciju u troškovima studija (školarinu) za I. godinu studija sukladno programskom financiranju javnih visokih učilišta.
2. Student ima pravo upisa u višu godinu studija bez plaćanja participacije u troškovima studija (školarine) uz uvjet ispunjavanja studijskih obveza propisanih studijskim programom, Odlukom Senata o uvjetima upisa u višu godinu studija i sukladno modelu studiranja utvrđenom Odlukom Senata Sveučilišta Josipa Jurja Strossmayera u Osijeku.
3. Ako student ne zadovolji propisane uvjete za upis u višu godinu studija propisane studijskim programom i iskazane u ECTS bodovima koji su utvrđeni Odlukom Senata o uvjetima upisa u višu godinu studija dužan je platiti participaciju u troškovima studija (školarinu) sukladno modelu studiranja utvrđenom Odlukom Senata Sveučilišta Josipa Jurja Strossmayera u Osijeku.

**Članak 9.**

1. Troškovi studija (školarina) za jednu godinu studija iznosi 1.120,00 eura (slovima: tisućustodvadeset eura).
2. Prilikom upisa u višu godinu studija, Student je dužan platiti Fakultetu iznos participacije u troškovima studija (školarinu) ovisno o ostvarenim ECTS bodovima jednokratno, na IBAN Fakulteta HR4824070001100684864, OTP banka d.d..

**Prestanak statusa redovitog studenta**

**Članak 10.**

1. Studentu prestaje status redovitog studenta:

* isključenjem sa studija u postupku i uz uvjete utvrđenom općim aktom Sveučilišta
* ako ne završi studij u roku koji je dvostruko dulji od propisanog trajanja studija, odnosno do kraja akademske godine u kojoj taj rok istječe.

1. Ukoliko Student izgubi status redovitog studenta, na njegov zahtjev mora mu se odobriti nastavak studija u statusu izvanrednog studenta u skladu s općim aktom Sveučilišta.

**Obveze Fakulteta**

**Članak 11.**

Fakultet se obvezuje studentu osigurati završetak studijskog programa na način i u obliku utvrđenom studijskim programom i izvedbenim planom studija te Statutom Sveučilišta, Statutom Fakulteta i drugim općim aktima Sveučilišta i Fakulteta.

**Članak 12.**

U slučaju spora utvrđuje se nadležnost Općinskog suda u Osijeku.

**Članak 13.**

Ovaj Ugovor sačinjen je u tri (3) istovjetna primjerka od kojih dva (2) zadržava Fakultet, a jedan (1) se uručuje Studentu.

**STUDENT** **DEKAN**

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis studenta)  prof. dr. sc. Krunoslav Zmaić